HDPyî bi wesîleya 17-31ê gulane 'Hewteyê Têkoşînê vera Vînîkerdişî yê Mîyanneteweyî' eşkerayîyêke daye.
Eşkerayîye de ame vatene ke dewlete derheqê serebûtanê vînîkerdişan de qetî tehqîqatêko hîra nêkerdo, dosyayê nê dewaya  bêwayîr verdîyayî û zafê dosyayî zî seba ke 'wextê ci qedîyayo' ameyî qefilnayene.
Eşkerayîye de wina ame parekerdene: ''Rixmê nê tabloyê tarîyî zî Komeleya Heqanê Merdiman, Mayanê Şemeyî, merdimanê tepişteyan qetî têkoşînê xo ra fek vera nêda û ewro zî nê merdimî cigêrayîşê xo yê edaletî rê dewam kenê. Mesuldarê serekeyî yê nê serebûtan hukmatê tersnakî yê ke nêeşkayî nê kerdişan de têrî bêrê. Ma venga pêro mesuldaran danê ke arşîvanê xo akerê, komîsyonan awan bikerê û bi hawayêkê raştî nê kerdişan de têrî bêrê. Eke wina nêbo welat tim mîyanê tarîtîye de bimano. Ma soz danê ke hesabê sûcanê vînîkerdişan bipersê.''
